Mar fhocal scoir, tá dhá dhiminsean ag baint le drámaíocht Ghaeilge na n-óg: í a bheith mar mhodh ealaíne nó cinéal litríochta speisialta a d’fhás as an Athbheochan, ach ní féidir a ról oideachasúil mar mhodheolaíocht do mhúineadh na Gaeilge a shéanadh. Roghnaíodh dhá thréimhse ionadaíocha i bhfás agus i bhforbairt dhrámaíocht na n-óg: ag tús an chéid seo caite, agus sa dara leath den chéad go dtí an lá atá inniu ann. Cé go bhfuil bearna ama idir na tréimhsí seo, agus go bhfuil roinnt tréimhsí stairiúla eile nach dtéitear i ngleic leo san aiste seo, léiríonn siad na deiseanna agus na dúshláin a cuireadh roimh dhrámadaóirí, mhúinteoirí agus aisteoirí óga ag staideanna éagsúla.